दीप्ति ने कहा, अरे यार तू कुछ भी कर , झूठ बोल और चली आ. कुछ देर मजे करेंगे, कौन सा आरव रोज- रोज आता है. आरव से मिलने की उससे बात करने की इच्छा खुद तृषा के मन में इतनी ज्यादा थी कि उसकी आंखों में आंसू आ गये. दीप्ति की बातें उसकी कानों में गूंज रहीं थी मानो रेस में वह सबसे आगे रही हो और लगातार पिछड़ती जा रही हो. उसने हिम्मत जुटायी नहीं -नहीं मैं नहीं पिछड़ सकती मैं जीतूंगी. ऐसे मैं अपनी खुशियों को कुरबान नहीं करूंगी मैं आरव से मिलने जाऊंगी.